
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 361 


6 Μαΐου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς υποτελούς στην 
Κοινότητα Αρτεμώνα Σίφνου ιδρύματος με την ε¬ 
πωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΑΝΤΩΝΙΟΥ 
ΔΗΜΗΤΡΙΑΔΗ» και κύρωση του οργανισμού αυτού 1 
Τ ροποποίηση διάταξης του Οργανισμού του Κοινωφε¬ 
λούς Ιδρύματος με την επωνυμία «ΙΔΡΥΜΑ ΜΕΛΕ¬ 


ΤΩΝ ΤΟΥ ΔΙΚΑΙΟΥ ΤΩΝ ΕΠΙΧΕΙΡΗΣΕΩΝ» που κυ¬ 
ρώθηκε με το από 23.8.1991 Π.Δ/γμα (752 Β'). 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διενέργεια κατασταλτικού ελέγχου στην έδρα του 

Τ.Ε.Β.Ε. 3 

Σύμβαση μίσθωσης έργου στο Υπουργείο Δημ. Τάξης 

(ΤΔΑ Ξάνθης). 4 

Προσωρινή είσοδος - έξοδος ατόμων από το μεθορια¬ 
κό φυλάκιο Μολυβδοσκέπαστου της Κοινότητας 

Αηδονοχωρίου Ιωαννίνων. 5 

Σύσταση Νομικού Προσώπου στην Κοινότητα Μαρί¬ 
νας Ν. Φλώρινας με την επωνυμία «Κοινοτική Βι¬ 
βλιοθήκη Μαρίνας». 6 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς υποτελούς στην 
Κοινότητα Αρτεμώνα Σίφνου ιδρύματος με την επωνυ¬ 
μία «ΚΛΗΡΟΔΟΤΗΜΑ ΝΙΚΟΛΑΟΥ ΑΝΤΩΝΙΟΥ ΔΗΜΗ¬ 
ΤΡΙΑΔΗ» και κύρωση του οργανισμού αυτού 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την μηνός Απριλίου 1985 ιδιόγραφη διαθήκη του Νι¬ 
κολάου Αντωνίου Δημητριάδη, πσυ δημοσιεύθηκε με το α- 
ριθμ. 1786/18,5.1990 πρακτικό του Μονομελούς Πρωτο¬ 
δικείου Αθηνών, με την οποία συστήθηκε κοινωφελές υ¬ 
ποτελές ίδρυμα με την επωνυμία «ΚΛΗΡΟΔΟΤΗΜΑ 
ΝΙΚΟΛΑΟΥ ΑΝΤΩΝΙΟΥ ΔΗΜΗΤΡΙΑΔΗ» και με έδρα την 
κοινότητα Αρτεμώνα Σίφνου προς εκπλήρωση ειδικού 
κοινωφελούς σκοπού, την εκτέλεση του οποίου ανέθεσε 


στην Κοινότητα Αρτεμώνα Σίφνου. 

2. Τις διατάξεις των άρθρων: α) 95 και 98 του Α.Ν. 
2039/1939. β) 101 και 119 του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 21.10.1996 γνωμοδότηση του Συμβουλίου Ε¬ 
θνικών Κληροδοτημάτων. 

4. Τηναριθ. 1107615/1250/0006Α73.10.1996κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών (ΦΕΚ 
922 Β'). 

Με πρόταση των Υπουργών Οικονομικών και Εθνικής 
Παιδείας & Θρησκευμάτων, αποφασίζουμε: 

Άρθρο Μόνο 

1. Εγκρίνουμε τη σύσταση του κοινωφελούς υποτελούς 
στην Κοινότητα Αρτεμώνα Σίφνου ιδρύματος με την επω¬ 
νυμία «ΚΛΗΡΟΔΟΤΗΜΑ ΝΙΚΟΛΑΟΥ ΑΝΤΩΝΙΟΥ ΔΗΜΗ¬ 
ΤΡΙΑΔΗ», που συστήθηκε από τον Νικόλαο Αντωνίου Δη¬ 
μητριάδη με την μηνός Απριλίου 1985 ιδιόγραφη διαθήκη 
του που δημοσιεύθηκε με το αριθ. 1786/18.5.1990 πρα¬ 
κτικό του Μονομελούς Πρωτοδικείου Αθηνών. 

Το ίδρυμα (μη αυθύπαρκτο) τούτο υπάγεται στην επο- 
πτεία και τον έλεγχο των Υπουργών Οικονομικών και Ε¬ 
θνικής Παιδείας και Θρησκευμάτων και διέπεται από τις 
διατάξεις της παραπάνω συστατικής του πράξης, του πα¬ 
ρακάτω οργανισμού, του Α.Ν. 2039/1939 και των διαταγ¬ 
μάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Κυρώνουμε τον οργανισμό διοίκησης και διαχείρισης 
του Ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς υποτελούς 
στην Κοινότητα Αρτεμώνα Σίφνου, ιδρύματος με την επω¬ 
νυμία «ΚΛΗΡΟΔΟΤΗΜΑ ΝΙΚΟΛΑΟΥ ΑΝΤΩΝΙΟΥ ΔΗΜΗ¬ 
ΤΡΙΑΔΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΛΗΡΟΔΟ¬ 
ΤΗΜΑ ΝΙΚΟΛΑΟΥ ΑΝΤΩΝΙΟΥ ΔΗΜΗΤΡΙΑΔΗ», που συ¬ 
στήθηκε από τον Νικόλαο Αντωνίου Δημητριάδη, με την 
μηνός Απριλίου 1985 ιδιόγραφη διαθήκη του, που δήμο- 

σιεύθηκε με το αριθ. 1786/18.5.1990 πρακτικό του Μονο¬ 
μελούς Πρωτοδικείου Αθηνών είναι υποτελές (μη αυθύ¬ 
παρκτο) στην Κοινότητα Αρτεμώνα Σίφνου και διέπεται α¬ 
πό τις διατάξεις της παραπάνω συστατικής πράξης, του 
παρόντος οργανισμού, του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Κοινότητα Αρτεμώνα 
Σίφνου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος κύ¬ 
ρωσης του οργανισμού. 

Άρθρο 2 

Σκοπός 

Σκοπός του ιδρύματος είναι η απονομή χρηματικών 
βραβείων στους έχοντες την υψηλότερη βαθμολογία μα¬ 
θητές του Δημοτικού Σχολείου Σίφνου που εδρεύει στην 
Κοινότητα Αρτεμώνα και οι οποίοι κατοικούν μόνιμα στην 
Κοινότητα αυτή. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Αγροτεμάχιο με 40 ελαιόδενδρα που βρίσκεται στη 
θέση «Άγιος Πέτρος»· της κτηματικής περιφέρειας της 
Κοινότητας Αρτεμώνα Σίφνου, έκτασης 2.458 μ2. 

β) Αγροτεμάχιο με 40 περίπου ελαιόδενδρα που βρί¬ 
σκεται στη θέση Παλαιοί Κήποι ή Πηγή εκτός της Κοινό¬ 
τητας Αρτεμώνα Σίφνου, έκτασης 1.892 μ2. 

γ) Αγροτεμάχιο με 40 περίπου ελαιόδενδρα το οποίο 
βρίσκεται στη θέση «Τρανά» ή «Τραβά Βουνά»» ή «Τραβά 
Βουνιά» εντός της ζώνης του οικισμού της ανωτέρω Κοι¬ 
νότητας, έκτασης 2.930 μ2. 

δ) Αγροτεμάχιο που βρίσκεται στη θέση «Καραμπελάς» 
εκτός οικισμού της ως άνω Κοινότητας έκτασης 2.250 μ2, 

ε) Αγροτεμάχιο με το εντός αυτού ισόγειο μικρό κτίσμα 
που βρίσκεται στη θέση «Άγιος Μερκούριος» ομοίως ε¬ 
κτός οικισμού της παραπάνω Κοινότητας έκτασης 16.052 
μ2. 

2. Πόροι του υποτελούς ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το υποτελές ίδρυμα διοικείται από τετραμελές Διοι¬ 
κητικό Συμβούλιο που αποτελείται από τους: 

α) Εκάστοτε Πρόεδρο της Κοινότητας Αρτεμώνα Σίφ¬ 
νου. 

β) Εκάστοτε Ιερέα του Ι.Ν. της ίδιας Κοινότητας στην πε¬ 
ριφέρεια του οποίου βρίσκεται το Δημοτικό Σχολείο. 

γ) Εκάστοτε Δ/ντή του Δημοτικού Σχολείου Σίφνου με έ¬ 
δρα τον Αρτεμώνα (πρώην Δημοτικό Σχολείο Αρτεμώνα). 

δ) Έναν κατά κύριο επάγγελμα αγρότη τον οποίο θα 
προτείνουν τα τρία ως άνω μέλη του Δ.Σ. 

2. Τα μέλη του Διοικητικού Συμβουλίου ορίζουν με πρά¬ 


ξη τους, έπειτα από ψηφοφορία, τον Πρόεδρο, το Γραμ¬ 
ματέα και τον Ταμία. 

3. Σε περίπτωση αποποίησης παραίτησης, έκπτωσης, α¬ 
νικανότητας, θανάτου ή αντικατάστασης, για οποιονδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά δύο φο¬ 
ρές κατ’ έτος και έκτακτα οπότε το ζητήσει ο Πρόεδρος ή 
δύο από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις τουΔιοικητικού Συμβουλίου λαμβάνο- 
νται κατά πλειοψηφία των παρόντων μελών. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις συνεχείς, 
συνεδριάσεις θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρά¬ 
γραφο 3 του παρόντος άρθρου. 

8. Σε κάθε συνεδρίαση του Διοικηπκού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικηπκού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικηπκό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος Οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε ε¬ 
κτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2, Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102του Α.Ν. 2039/1939 και του 
από20.12.1939 Β.Δ/τος (ΦΕΚ552 Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα- 

θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή- 
ουξη ευεργετών και δωρητών του ιδρύματος. 

ε) Καθορίζει το χρηματικό ποσό που θα απονεμηθεί 
στους δικαιούχους μαθητές του Δημοτικού Σχολείου Σίφ¬ 
νου ανάλογα με τα έσοδα του ιδρύματος, τον αριθμό των 
βραβείων που θα απονεμηθούν και επιλέγει τους μαθητές 
που θα βραβευθούν. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές κει έ¬ 
κτακτες συνεδριάσεις, κηρύσσει την έναρξη και λήξη αυ- 
ι ών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμμιατέα, την η- 
μιερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι' αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφό ρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό, 
ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 


να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθεΐται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα. όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτειτα έσοδα του ιδρύματος, σε ένα απότα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
φος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομικι) διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2, Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
ΔΑος (ΦΕΚ552 Α'). 

Αρθρο 10 

Διαδικασία χορήγησης βραβείων 
Δικαίωμα βραβείου έχουν οι μαθητές του Δημοτικού 
Σχολείου Σίφνου που εδρεύει στην Κοινότητα Αρτεμωνα 
(πρώην Δημοτικό Σχολείο Αρτεμωνα) οι οποίοι έχουν την 
υψηλότερη βαθμολογία και κατοικούν στην ως άνω Κοι¬ 
νότητα. 

Το Διοικητικό Συμβούλιο του ιδρύματος κάθε χρόνο με 
έγγραφό του ζητεί από το ως άνω Δημοπκό Σχολείο την 
κατάσταση των μαθητών που έχουν την υψηλότερη βαθ¬ 
μολογία καθώς και πιστοποιητικό της αρμόδιας αρχής 

περί του τόπου μόνιμης κατοικίας αυτών προκειμένου να 
χορηγήσει τα προβλεπόμενα από το άρθρο 2 του οργανι¬ 
σμού βραβεία. 

Σε περίπτω ση κατά την οποία ο αριθμός των υποψηφίων 
μαθητώνγια βράβευση είναι μεγαλύτερος από εκείνο των 
βραβείων που θα δοθούν γίνεται επιλογή από το Δ.Σ. του 
ιδρύματος με δημόσια κλήρωση. 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και ιττοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης του σκοπού του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Στον Υπουργό Εθνικής Πσιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 17 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦ ν Π. ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡΑΣΙΜΟΣ ΑΡΣΕΝΗΣ 

-♦- ( 2 ) 

Τροποποίηση διάταξης του Οργανισμού του Κοινωφε¬ 
λούς Ιδρύματος με την επωνυμία «ΙΔΡΥΜΑ ΜΕΛΕΤΩΝ 
ΤΟΥΔΙΚΑΙΟΥΤΩΝΕΠ1ΧΕΙΡΗΣΕΩΝ»που κυρώθηκε με 
το από 23.8.1991 Π.Δ/γμα (752 Β') 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της 10809/6.11.1990 πράξης της 
συμβολαιογράφου Αθηνών Βασιλικής Βλάχου, με την ο- 
ποίατο Σωματείο «Σύνδεσμος Ανωνύμων Εταιρειών και Ε- 
ΠΕ» σύστησε κοινωφελές ίδρυμα με την επωνυμία «ΙΔΡΥ¬ 
ΜΑ ΜΕΛΕΤΩΝ ΤΟΥ ΔΙΚΑΙΟΥ ΤΩΝ ΕΠΙΧΕΙΡΗΣΕΩΝ.·, 

β) του από 23,8.1991 Π.Δ/τος με το οποίο εγκρίθηκε η 
σύσταση του ανωτέρω ιδρύματος και κυρώθηκε ο Οργα¬ 
νισμός αυτού, 


γ) του άρθρου 98του Α.Ν, 2039/1939 και δ) των άρθρων 
110 και 119του Αστικού Κώδικα. 

2. Το 38/25.10.1996 πρακτικό του Διοικητικού Συμβου¬ 
λίου του Ιδρύματος, 

3. Την 1107147/1239/0006^4.10.1996 (ΦΕΚ 922 Β') α¬ 
πόφαση του Π ρωθ υπο υ ρ γο ύ και του Υπου ρ γο ύ Οικονο μι- 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

4. Την 4/13.1.1997 γνωμοδότηση του Συμβουλίου Εθνι¬ 
κών Κληροδοτημάτων. 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών αποφασί¬ 
ζουμε: 

Άρθρο μόνο 

Εγκρίνουμε την τροποποίηση του άρθρου 1, παράγρα¬ 
φος 1 (Μορφή - Επωνυμία - Έδρα - Σφραγίδα) του Οργα¬ 
νισμού διοίκησης και διαχείρισης του κοινωφελούς Ιδρύ¬ 
ματος με την επωνυμία «ΙΔΡΥΜΑ ΜΕΛΕΤΩΝ ΤΟΥ ΔΙΚΑΙΟΥ 
ΤΩΝ ΕΠΙΧΕΙΡΗΣΕΩΝ», ως προς την επωνυμία αυτού, ό¬ 
πως αποφασίσθηκε από το Διοικητικό Συμβούλιο αυτού 
κατά τη συνεδρίαση της 25ης Οκτωβρίου 1996, από «Ι¬ 
ΔΡΥΜΑ ΜΕΛΕΤΩΝ ΤΟΥ ΔΙΚΑΙΟΥ ΤΩΝ ΕΠΙΧΕΙΡΗΣΕΩΝ» 
σε «ΙΔΡΥΜΑ ΜΕΛΕΤΩΝ ΑΝΑΠΤΥΞΗΣ ΕΠΙΧΕΙΡΗΣΕΩΝ». 

Στον Υπουργό Εθνικής Παιδείας και Θρησκευμάτων και 
τον Υφυπουργό Οικονομικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα. 17 Απριλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ Α ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡΑΣΙΜΟΣ ΑΡΣΕΝΗΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. Φ35/157 (3) 

Διενέργεια κατασταλτικού ελέγχου στην έδρα του 
Τ.Ε.Β.Ε. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παρ. 2 του άρθρου 33 του π.δ/τος 
774/80 «Περί κωδικοποιήσεως σε ενιαίο κείμενο των περί 
Ελεγκτικού Συνεδρίου ισχυουσών διατάξεων κ.λ.π.» (Α 
189) σε συνδυασμό με το εδ. ετης παρ. 3 του άρθρου 24 
του ν. 1558/85 «Κυβέρνηση και Κυβερνητικά όργανα». 

β) Τις διατάξεις του ν.δ/τος 496/1974 «Περί Λογιστικού 
τωνΝ,Π.Δ.Δ.» (Α204). 

γ) Τις διατάξεις του άρθρου 27 του ν. 2081/1992 (Α 154). 
δ) Τη σύμφωνη γνώμη του Ελεγκτικού Συνεδρίου, όπως 
διατυπώνεται στο πρακτικό της 35ης Γ ενικής Συνεδριά- 
σεως της Ολομέλειας του της 19ης Δεκεμβρίου 1994. 

ε) Την αριθμ. 237/10.2.97 απόφαση του Δ.Σ. του 
Τ.Ε.Β.Ε. με την οποία ενεκρίθη δαπάνη ποσού 40.000.000 
δρχ. για την υπερωριακή αποζημίωση των υπαλλήλωντου 
Ελεγκτικού Συνεδρίου, προκειμένου να προβούν στη διε¬ 
νέργεια επιτόπιου ελέγχου για τις χρήσεις 1980 - 1991. 

στ) Την αριθμ. 80078/8.10.96 κοινή απόφαση του πρω¬ 
θυπουργού και του Υπουργού Εργασίας και Κοινωνικών 

Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β 924), α¬ 
ποφασίζουμε: 

1. Εγκρίνουμε την, κατ' εξαίρεση, διενέργεια κατασταλ¬ 
τικού ελέγχου από το Ελεγκτικό Συνέδριο κατά τα προ- 
βλεπόμενα από τις σχετικές διατάξεις, στην έδρα του 
Τ, Ε. Β. Ε., για τις οικονομικές διαχειριστικές χρήσεις των ε¬ 
τών 1980 -1991, επειδή συντρέχουν ειδικοί λόγοι, που κα¬ 
θιστούν εξαιρετικά δυσχερή, την μεταφορά και παραμο¬ 
νή των σχετικών λογαριασμών με τα ογκώδη παραστατι¬ 
κά τους, στα γραφεία (έδρες) των αρμοδίων οργάνων του 
Ελεγκτικού Συνεδρίου. 

2. Από την απόφαση αυτή προκαλείται δαπάνη δρχ. 
40.000.000 η οποία βαρύνει τον προϋπολογισμό του 
Τ.Ε.Β.Ε. {ΚΑ0261} στον οποίο έχει εγγράφει η σχετική πί¬ 
στωση και θα καλυφθεί από τα έσοδα του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 1997 

οι ΥΠΟΥΡΓΟΙ 

υφυι ιουριός 

ΕΡΓΑΣΙΑΣ. ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΔΙΚΑΙΟΣΥΝΗΣ 

ΝΙΚΟΣ ΦΑΡΜΑΚΗΣ Ε. ΓΙΑΝΝΟΠΟΥΛΟΣ 

-♦- 

Αριθ. 6481/6/465β (4) 

Σύμβαση μίσθωσης έργου στα Υπουργείο Δημ. Τάξης 
(ΤΔΑ Ξάνθης). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ ΔΗΜ. ΤΑΞΗΣ 

Έχοντας υπόψη: 

1. Τις διατάξεις του άρθρου ΙδταυΝ. 1735/1987 «Συμ¬ 
βάσεις μίσθωσης έργου». 

2. Το άρθρο 29Ατου Ν. 1558/85 (Α' 137), το οποίο προ¬ 
στέθηκε με το άρθρο 27 του Ν. 2081/92 (Α' 154). 

3. Την αριθ. 258/96 ΠΥΣ με την οποία παρατείνεται έως 
31.7.97 η ισχύς της Πράξης 236/94 «Έγκριση διορισμών 
και προσλήψεων στο Δημόσιο Τομέα». 

4. Το άρθρο 22 παρ. 3 του Ν. 2362/95 (Α' 247) «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις». 

5. Το υπ' αριθμ. 6481/6/4555 από 24.1.97 έγγραφό μας 
«Προγραμματισμός προσλήψεων έτους 1997». 

δ.Τηναριθ. 15 από 17.2.97 απόφαση της Επιτροπής του 
άρθρου 2 παρ. 2 της αριθ. 236/1994 ΠΥΣ «Έγκριση ανά¬ 
θεσης έργου σε προσωπικό καθαριότητας για την λει¬ 
τουργία του ΤΔΑ Ξάνθης». 

7. Τις ανάγκες του ΤΔΑ Ξάνθης για Προσωπικό Κουζί¬ 
νας - Καθαριότητας και των ειδικών συνθηκών λειτουρ¬ 
γίας του. 

8. Την υπ’ αριθ. ΔΙΔΚ/Φ.44.1/21566/10.10.96 (ΦΕΚ 
932/Β) κοινή απόφαση για ανάθεση αρμοδιοτήτων του Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, στους Υφυπουργούς. 

9. Την υπ' αριθ. 1107174/1239/0006α από 4.10.96 (ΦΕΚ 
922/Β) κοινή απόφαση για «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

1. Καθορίζουμε τον αριθμό Προσωπικού Κουζίνας - Κα¬ 
θαριότητας που είναι απαραίτητος να απασχοληθεί με 
σύμβαση μίσθωσης έργου από το Υπουργείο Δημόσιας 
Τάξης (ΤΔΑ Ξάνθης), σύμφωνα με τις διατάξεις του άρ¬ 


θρου ΙδτουΝ. 1735/1987 ως εξής: 

4 ΜΑΓΕΙΡΟΙ 
4 Β. ΜΑΓΕΙΡΩΝ 
7 ΤΡΑΠΕΖΟΚΟΜΟΙ 
4 ΛΑΤΖΕΡΕΣ 
6 ΚΑΘΑΡΙΣΤΡΙΕΣ 

2. Απαραίτητα τυπικά προσόντα κατά κατηγορία είναι 
τα εξής: 

α) ΓΙΑ ΜΑΓΕΙΡΟΥΣ; 

Απολυτήριο Σχολής Τουριστικών Επαγγελμάτων και 
διετής αντίστοιχη προϋπηρεσία ή απολυτήριος τίτλος υ¬ 
ποχρεωτικής εκπαίδευσης και πενταετής προϋπηρεσία, 
β) ΓΙΑ ΒΟΗΘΟΥΣ ΜΑΓΕΙΡΩΝ: 

Απολυτήριος π'τλος υποχρεωτικής εκπαίδευσης και 
διετής προϋπηρεσία ή μόνο τετραετής προϋπηρεσία, 
γ) ΓΙΑ ΤΡΑΠΕΖΟΚΟΜΟΥΣ: 

Απολυτήριος τίτλος υποχρεωτικής εκπαίδευσης ή διε¬ 
τής προϋπηρεσία και 
δ) ΓΙΑ ΛΑΤΖΕΡΕΣ - ΚΑΘΑΡΙΣΤΡΙΕΣ: 

Απολυτήριος τίτλος υποχρεωτικής εκπαίδευσης. 

3. Έργο του Προσωπικού Καθαριότητας είναι η καθα¬ 
ριότητα των χώρων του ΤΔΑ Ξάνθης, ενώ του Προσωπι¬ 
κού Κουζίνας η σίτιση των εκπαιδευόμενων δοκίμων Α- 
στυφυλάκωντου ΤΔΑ Ξάνθης. 

4. Το χρονικό διάστημα που απαιτείται για την περάτω- 
ση του έργου είναι (1) ένα έτος. 

5. Η δαπάνη που θα προκληθεί από την ανάθεση έργου 
στο Προσωπικό Κουζίνας - Καθαριότητας ανέρχεται στο 
ποσό των 75.000.000 δρχ. 

6. Δεν επιβάλλεται η παρακολούθηση της εκτέλεσης 
του έργου. 

7.0 τόπος που θα εκτελεσθείτο έργο είναι το Τμήμα Δο¬ 
κίμων Αστυφυλάκων Ξάνθης. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Απριλίου 1997 

ΟΙ ΥΠΟΥ Β ΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ ΥΦΥΠΟΥΡΓΟΣ 

ΔΗΜ. ΔΙΟΙΚΗΣΗΣ 3, ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΝΑΣΤΑΣΙΟΣ ΜΑΝΤΕΛΗΣ ΝΙΚ. ΧΡΙΣΤΟΔΟΥΛΑΚΗΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 

- ♦- 

Αριθ. 7001/9/9 -γ (5) 

Προσωρινή είσοδος - έξοδος ατόμων από το μεθοριακό 
φυλάκιο Μολυβδοσκέπαστου της Κοινότητας Αηδο¬ 
νοχωρίου Ιωαννίνων. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 3 παρ. 3 του Ν. 1975/1991 
•Είσοδος - έξοδος, παραμονή, εργασία, απέλαση αλλο¬ 
δαπών, διαδικασία αναγνώρισης αλλοδαπών προσφύγων 
και άλλες διατάξεις» (Α' -184). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' - 137), το οποίο 
προστέθηκε με το άρθρο 27 του Ν. 2081/1992 (Α' 154). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

4. Την ανάγκη αντιμετώπισης της εξαιρετικής κατάστα¬ 
σης που δημιουργείται από τις αυξημένες ανάγκες διε- 

λευσης των συνόρων, λόγω της επικρατούσης αναταρα¬ 
χής στην Αλβανία και από την εμφάνιση κρουσμάτων πα- 
ρεμιπόδισης, από ένοπλες Αλβανικές ομάδες, της ομαλής 
κίνησης στο εσωτερικό της χώρας αυτής από και προς το 
υφιστάμενο συνοριακό φυλάκιο Κακαβιάς, αποφασίζου¬ 
με: 

Άρθρο 1. 

1. Επιτρέπεται προσωρινά η είσοδος προσώπων στο ελ¬ 
ληνικό έδαφος και η έξοδος απ’ αυτό από το μεθοριακό 
φυλάκιο Μολυβδοσκέπαστου της Κοινότητας Αηδονοχω¬ 
ρίου ίωαννίνων. 

2. Ο σχετικός διαβατηριακός έλεγχος ενεργείται με μέ¬ 
ριμνα και ευθύνη του Α.Τ, Κακαβιάς οι σφραγίδες του ο¬ 
ποίου χρησιμοποιούνται και για τη σφράγιση των υποκει¬ 
μένων σε σωράγιση διαβητηρίων. 

Αρθρο 2. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 1997 

Ο ΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 

-φ- 

Αριθ. 3242 (6) 

Σύσταση Νομικού Προσώπου στην Κοινότητα Μαρίνας Ν. 
Φλώρινας με την επωνυμία «Κοινοτική Βιβλιοθήκη Μα¬ 
ρίνας» 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΔΥΤ. ΜΑΚΕΔΟΝΙΑΣ 

Έχοντας υπόψη: 

1 Τις διατάξεις του άρθρου 203 του Δ.Κ.Κ. (Π.Δ. 
410/1995) 

2. Την αριθμ. 9/1997 απόφαση του Κοινοτικού Συμβουλί¬ 
ου Μαρίνας, περί συστάσεως Νομικού Προσώπου Δημο¬ 
σίου Δικαίου στην Κοινότητα Μαρίνας, με την επωνυμία 
«Κοινοτική Βιβλιοθήκη Μαρίνας». 

3. Τις διατάξεις του άρθρου 27 του Ν. 2081/1992, απο¬ 
φασίζουμε: 

1. Συστήνουμε στην Κοινότητα Μαρίνας Ν. Φλώρινας 
Ν.Π.Δ.Δ. με την επωνυμία «Κοινοτική Βιβλιοθήκη Μαρί¬ 
νας». 

2. Σκοπός του Νομικού Προσώπου είναι: 

α) Η δημιουργία, η ανάπτυξη και η προώθηση κάθε μορ¬ 
φής πνευματικής, πολιτισμιακής δραστηριότητας, που 
στοχεύει στην πνευματική και ψυχική αγωγή των κατοίκων 
της Κοινότητας. 

β) Η προσφορά υπηρεσιών στους Κατοίκους σε όλους 
τους τομείς του Πολιτισμού. 

γ) Η ανάπτυξη ερασιτεχνικής δημιουργίας των Κατοί¬ 
κων. 

δ) Η ανάπτυξη και προώθηση της συνεργασίας με άλ¬ 
λους φορείς (π.χ. Τοπ. Αυτ/ση, Σύλλογοι, Νομικά Πρόσω¬ 
πα κ.λ.π.) σε πολιτιστικά και κοινωνικά θέματα, καθώς και 
η συμμετοχή ή συνδιοργάνωση κοινονικο - πολιτιστικών 
εκδηλώσεων με φορείς άλλων περιοχών εντός και εκτός 
Ελλάδας. 

ε) Η γνωριαία με τη φύση και ευαισθητοποίηση των Πο¬ 


λιτών σε θέματα προστασίας του περιβάλλοντος και δη¬ 
μόσιας υγείας. 

στ) Η παροχή υποτροφιών σε άριστους σπουδαστές, 
φοιτητές και η απονομή βραβείων σε άριστους μαθητές 
Γυμνασίου - Λυκείου. 

Οι σκοποί του συνιστώμενου αυτού προσώπου επιδιώ¬ 
κονται ενδεικτικά μέσω διοργάνωσης σεμιναρίων, διαλέ¬ 
ξεων, συναυλιών, επιμορφωτικών - πολιτιστικών - ψυχα¬ 
γωγικών εκδηλώσεων, θεατρικών παραστάσεων, κινημα¬ 
τογράφου, κουκλοθέατρου και παιδικού θεάτρου, 
λογοτεχνικών βραδυνών, προβολής ταινιών, βίντεο, εκθέ¬ 
σεων, συγκέντρωσης λαογραφικού υλικού, μουσικής εκ¬ 
δρομές και επισκέψεις σε αρχαιολογικούς χώρους, έκδο¬ 
ση εντύπου υλικού (π.χ. εφημερίδας, ενημερωτικού υλι¬ 
κού κ.λ.π.) η έκδοση ή η οικονομική ενίσχυση έκδοσης 
βιβλίων κάθε ενημερωτικού υλικού που αφορούν την Ιστο¬ 
ρία και την Παράδοση του τόπου μας. 

3. Οι πόροι του Νομικού Προσώπου είναι: 
α) Η ετήσια επιχορήγηση της Κοινότητας με το ποσόν 
των 100.000 δρχ. και θα διαμορφώνεται ανάλογα με τις α¬ 
νάγκες του και τις δυνατότητες της Κοινότητας, 
β) Επιχορήγηση και κάθε άλλη παροχή του Κράτους, 
γ) Κάθε είδους συνδρομές, εισφορές, δωρεές, κληρο¬ 
νομιές, κληροδοσίες και χορηγήσεις, 
δ) Έσοδα από εκδηλώσεις, 
ε) Κάθε άλλη νόμιμη πρόσοδος. 

4) Η στέγαση του Νομικού Προσώπου θα γίνει στο 1/2 
της αίθουσας που θα παραχωρήσει η Κοινότητα. 

5. Το Δ.Σ. ταυ Ν.Π. θα είναι πενταμελές και θα απατελεί- 
ται από: 

α) Τον Πρόεδρο της Κοινότητας Ιωάννου Παύλο, 
β) Δύο Κοιν. Συμβ.: Ραυσίδης Θωμάς και Μαρκόπουλος 
Ζήσης. 

γ) Ένα μέλος του Δ.Σ. του Αθλητικού Συλλόγου, 
δ) Τον Δ'ντή ή άλλο Δάσκαλο του Δημοτικού μας Σχο¬ 
λείου. 

Όλα τα παραπάνω μέλη εκτός του Προέδρου της Κοινό¬ 
τητας θα ορίζονται από το Κ.Σ. Ο Πρόεδρος του Δ.Σ., ορί¬ 
ζεται να είναι ο εκάστοτε Πρόεδρος της Κοινότητας ή άλ¬ 
λο μέλος του Διοικ/κού Συμβ. αιρετό ή μη που θα ορίζεται 
από αυτούς. Το Δ.Σ. εκλέγει από τα μέλη του Αντιπρόεδρο 
και το Γ ενικό Γ ραμματέα. Η θητεία του Δ.Σ. θα ακολουθεί 
τη θητεία του Κοινοτικού Συμβουλίου. 

6. Το Νομικό Πρόσωπο εκπροσωπείται ενώπιου των Δι¬ 
καστηρίων και πάσης Αρχής από τον Πρόεδρο του Διοικη¬ 
τικού Συμβουλίου και σε περίπτωση απουσίας ή κωλύμα¬ 
τος από τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού της Κοινότητας ύ¬ 
ψους 100.000 δρχ. ετησίως και θα διαμορφώνεται ανάλο¬ 
γα με τις ανάγκες του Ν.Π. και τις δυνατότητες της Κοινό¬ 
τητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώιρινα, 10 Απριλίου 1997 

Με εντολή Γ.Γ. Περιψ. 

Η Αναπληρώτρια Π.Δ. 

ΑΝΑΣΤΑΣΙΑ ΠΑΠΑΔΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε,Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγ'γρόφη Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 186, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κόρινθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ Ο ΥΜΩΝ 

ΕΦΗΜΞΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δσχ. 

-Από 16 σελίδες και άνω προσαάΕηση 100 δρχ. ανά βσέλιδοη μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ,Α.Ε. Προϋπολογισμού 

Κ,Α.Ε. εσόδου υπέρ 

2531 

ΤΑΠΕΤ 3512 

Α" (Νόμοι, Π.Δ.. Συμβάσεις κ.τλ.) 

50.000 δρχ. 

2.500 δρχ. 

Β' (Υπουργικές αποφάσεις κ.τλ.) 

50.000 

2.500 » 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 » 

Δ' (Απαλλοτριώσεις, πολεοδομία κτλ.) 

50.000 

2.500 >■ 

Αναπτυξιακών Πράξεων (Τ.Α.Π.Σ.) 

25.000 

1.250 ». 

Ν.Π.Δ.Δ. (Διορισμοί κτλ.προσωπικού Ν.Π.Δ.Δ.) 

10.000 

500 * 

Παράρτημα (Πίνακες επιτυχόντων διαγωνισμών) 

5.000 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 » 

Ανώτατου Ειδικού Δικαστηρίου (Α.Ε.Δ.) 

3.000 

150 ·> 

Ανωνύμων Εταιρειών & Ε.Π.Ε. 

250.000 

12.500 - 

Προκηρύξεων Α.Σ.Ε.Π. 

10.000 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 » 


* Οι συνδρομές του εσωτερικού προπληρώνονται στα Δημόσια Ταυεια που δίδουν αποδεικτικό είσπραξης (διπλότυπο: 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

’ Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διεοθυνττ Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετα. στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με τοποσότης συνδρομής. 

* Οι Νομαρχιακές Αυτοδιοικήσεις, οι Δήμοι οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραοα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινό από 08 . 00 " έως 13 . 00 " 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























